Noord-Kaap sy plek in Shimla-liga kwyt na verhoor - School of Rugby
Noord-Kaap sy plek in Shimla-liga kwyt na verhoor
By Hannes Nienaber , in News , at 15 August 2013
DAAR het 'n storm in die Kimberley oor die Diamantstad se grootste skolewedstryd uitgebars. Die ENB Classic Clash tussen Hoërskool Noord-Kaap en Hoërskool Diamantveld wat vooraf as 'n versoeningstryd gebrandmerk is, se uitslag is eergister na 'n verhoor verander.
Northerns het vroeër vanjaar die Classic Clash tussen die twee spanne op GWK-park in Kimberley 27-19 gewen. Die wedstryd was op SuperSport gebeeldsend. Die kragmeting het ook bepaal wie Griekwaland-Wes in die halfeindstryd van die Kovsiestreek-kompetisie se Shimla-liga (vir mediumskole) verteenwoordig. Volksblad is 'n medeborg van die kompetisie.
Die Kimberley subunie het na 'n verhoor die "ligapunte" aan Diamantveld toegeken. Noord-Kaap gaan die beslissing appelleer. Dié beslissing beteken dat Noord-Kaap nie sy titel as kampioen van die Shimla-liga sal kan verdedig nie. Noord-Kaap is die afgelope vier jaar kampioen van die streekliga.
Dié dispuut tussen die twee skole gaan oor Noord-Kaap se post-matriek en kaptein, Lehan Muller wat in die kragmeting gespeel het. Die subunie het beslis dat dié kragmeting 'n liga-wedstryd is, en dat daar nie post-matrieks in die liga mag speel nie. Noord-Kaap betwyfel ondermeer dat dié kragmeting 'n liga-wedstryd is.
"Ons het sedert Februarie aan Diamantveld gevra of daar 'n probleem sou wees indien Lehan in die kragmeting speel. Ons is 'n week voor die kragmeting laat weet dat sy deelname in die wedstryde nie hulle goedkeuring wegdra nie. Ons betwyfel nie dat Lehan 'n post-matriek by ons is nie. Hy is ingeskryf vir sewe vakke en vertoon verbetering op verlede jaar se werk," het Henk Brand, skoolhoof en afrigter van Noord-Kaap gesê.
Dit is interresant dat Griekwas nie 'n probleem gehad het om Muller as kaptein van hulle o.19-span na die Pukke-week in Potchefstroom vroeër vanjaar aan te wys nie. Northerns en Diamonds het laas in 2008 in 'n liga in Griekwas se strukture gespeel. Drie van die ander spanne in die provinsie Landboudal van Jacobsdal, Duineveld en Hoërskool Upington wat in 2008 saam met die twee Kimberleyse skole die Griekwa-liga gevorm het, het vanjaar in 'n nuwe liga teen mekaar en saam met Hoërskool Kalahari van Kuruman en Hoërskool Kathu sake om 'n kroon uitgespook. Northerns het wedstryde teen Landboudal, Duineveld en Uppies op hulle bepalings gehad, maar nie een van die kragmetings het plaasgevind nie.
"Ek was verlede Woensdag by die uitvoerende hoof (Arni van Rooyen) en president (Hennie van der Merwe) was Griekwas en hulle het gevra of ons en Diamantveld nie om 'n tafel kan sit en die saak uitpraat nie. Ons was bereid om dit te doen, maar hulle was nie bereid nie," het Brand gesê.
Wildeklawer se Noord- en Suid-spanne bekend vir vertoonwedstryd
Suid-Afrika se rugbytalent op skolevlak sal op 15 September op Ellispark in Johannesburg vertoon word. Keurders het tydens vanjaar se…
Gimmies sluit besoek aan Gauteng met nog 'n vyftigtal af
Paarl Gimnasium se breiers, Pieter Rossouw en Helmut Lehmann, sal tevrede wees met hul span se vertonings tydens die vakansie…
Results from Day 1 of the St Stithian's College Easter Festival
St Stithians College secured a last-gasp victory in their opening match of their 34th annual Easter Festival against Graeme College…
Junior Springboks of 2019 and their schools
The Junior Springbok side for this year's annual u20 World Championship in Argentina won't be able to make any of…